2. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 504 της 8/18 Ιουλ. 1974 (ΦΕΚ Α΄ 201) Περί ασκήσεως υπό του Ελεγκτικού Συνεδρίου προληπτικού ελέγχου επί των δαπανών του Λαογραφικού και Εθνολογικού Μουσείου Μακεδονίας. Έχοντες υπ’ όψει: 1.Το άρθρ. 18 του Ν.Δ. 1265/8.11.72 «περί ελέγχου των δαπανών του Κράτους κλπ.». 2.Την υπ’ αριθ. 417/1974 γνωμοδότησιν του Συμβουλίου της Επικρατείας, προτάσει του Πρωθυπουργού και των Υπουργών Πολιτισμού και Επιστημών και Οικονομικών, απεφασίσαμεν και διατάσσομεν: Άρθρον μόνον.-Η άσκησις προληπτικού ελέγχου επί των δαπανών του Λαογραφικού και Εθνολογικού Μουσείου Μακεδονίας ενεργείται υπό του Ελεγκτικού Συνεδρίου. Εις τον Ημέτερον Υπουργόν επί του Πολιτισμού και Επιστημών, ανατίθεμεν την δημοσίευσιν και εκτέλεσιν του παρόντος Π.Δ/τος. 